พักฟรี ส่อง 7 ข้อแนะนำเข้าพักศูนย์เยาวชนไทย-ญี่ปุ่น ช่วงพระราชพิธีฯ
กทม. เปิดรายชื่อสถานที่ให้ประชาชนที่จะเดินทางมาร่วมพระราชพิธีถวายพระเพลิงพระบรมศพ เข้าพักฟรีในช่วงพระราชพิธีฯ 24-26 ต.ค. 2560 นี้ จำนวน 176 แห่ง (โรงเรียนและวัด) หนึ่งในนั้นคือ ศูนย์เยาวชนกรุงเทพมหานคร (ไทย-ญี่ปุ่น) เขตดินแดง ที่รองรับได้ 500-600 คนต่อวัน,สำหรับใครที่วางแผนไว้ว่าจะเดินทางมาแน่ๆ และเลือกเข้าพักฟรีที่ ,ศูนย์เยาวชนกรุงเทพมหานคร (ไทย-ญี่ปุ่น), วันนี้ ,ไทยรัฐออนไลน์, มีข้อมูลที่ควรรู้ 7 ข้อมาแนะนำกัน รวมถึงข้อปฏิบัติตัวต่างๆ เมื่อมาพักอยู่ร่วมกันกับคนจำนวนมาก จะได้เตรียมตัวได้ถูกต้อง,1. เปิดให้ลงทะเบียน 24 ต.ค. 2560,กรุงเทพมหานครจะเปิด อาคารกีฬาเวสน์ 1 ภายในศูนย์เยาวชนกรุงเทพมหานคร (ไทย-ญี่ปุ่น) ถนนประชานุเคราะห์ เขตดินแดง เพื่อให้ประชาชนที่จะเดินทางเข้าร่วมพระราชพิธีถวายพระเพลิงพระบรมศพ เข้าพักฟรี ตั้งแต่วันที่ 24-26 ตุลาคม 2560 โดยเปิดให้ลงทะเบียนเข้าพักแบบวันต่อวัน,2. รองรับได้เกือบพันคน,อาคารกีฬาเวสน์แห่งนี้ สามารถรองรับประชาชนได้ประมาณวันละ 500-600 คน เป็นที่พักชั่วคราวเพื่อรองรับประชาชนที่มาจากต่างจังหวัดและต้องการเข้าร่วมพระราชพิธีฯ,3. อย่าลืมบัตรประชาชน,ประชาชนที่สนใจเข้าพัก ให้นำบัตรประชาชนติดตัวมาด้วย โดยต้องใช้ในการติดต่อที่ศูนย์เยาวชนกรุงเทพมหานคร (ไทย-ญี่ปุ่น) ซึ่งจะมีเคาน์เตอร์จุดลงทะเบียนไว้ให้บริการ เจ้าหน้าที่จะมีการสแกนบัตรประชาชนเพื่อระบุตัวตนก่อนให้เข้าพัก,4. ระเบียบการเข้าพัก,เมื่อมาพักรวมกันกับคนหมู่มาก ย่อมต้องมีกฎระเบียบเพื่อจะได้ไม่เกิดความสับสนวุ่นวาย และพักอยู่ด้วยกันได้อย่างสะดวก ราบรื่น ทางศูนย์เยาวชนกรุงเทพมหานคร (ไทย-ญี่ปุ่น) แนะนำระเบียบการเข้าพักไว้ดังนี้,- แจ้งที่มา จากจังหวัดใด,- แสดงบัตรประชาชน,- แจ้งชื่อ ที่อยู่ เบอร์โทรศัพท์,- แจ้งโรคประจำตัว,- ขออนุญาตตรวจสัมภาระ,สำหรับผู้ที่มีโรคประจำตัวให้เตรียมยามาให้พร้อม และควรดูแลสุขภาพร่างกายให้ดีเป็นพิเศษ เพราะช่วงนี้จะมีฝนตกต่อเนื่องมาจนถึงวันพระราชพิธีถวายพระเพลิงพระบรมศพ,5. ข้อควรปฏิบัติ,นอกจากนี้ ก็ยังมีข้อควรปฏิบัติตัวที่เราต้องให้ความร่วมมือกับทางเจ้าหน้าที่ด้วย จะได้ไม่เป็นการรบกวนผู้อื่น และเป็นการช่วยเหลือดูแลกันและกันได้เต็มที่ เช่น ,- การเข้าออกที่พักทุกครั้ง ต้องแจ้งเจ้าหน้าที่ ,- ห้ามสูบบุหรี่,- ห้ามดื่มสุรา,- ห้ามส่งเสียงดัง,- ห้ามนำอาหารและเครื่องดื่มเข้ามารับประทานในห้องพัก,6. สิ่งที่ต้องเตรียมมาด้วย,ทางเจ้าหน้าที่ของศูนย์เยาวชนกรุงเทพมหานคร (ไทย-ญี่ปุ่น) จะเตรียมห้องพัก ห้องน้ำ และถุงนอนไว้บริการ ส่วนของใช้จำเป็นต่างๆ ให้ประชาชนเตรียมมาเอง เช่น ควรเตรียมอุปกรณ์กันฝน และยาประจำตัวต่างๆ ให้พร้อม นอกจากนี้ก็ควรนำผ้าเช็ดตัว หมวก ร่ม ยาดม รองเท้าแตะ ถุงใส่ขยะ และของใช้ส่วนตัวในห้องน้ำต่างๆ มาเอง,7. มีรถบริการ,ประชาชนสามารถสอบถามข้อมูลเพิ่มเติมจากศูนย์เยาวชนกรุงเทพมหานคร (ไทย-ญี่ปุ่น) ได้โดยตรงที่เบอร์ 0-2245-4743 ต่อ 114 ทั้งนี้ แว่วมาว่ากำลังมีการประสานกับทาง ขสมก. เพื่อให้จัดรถรับส่งประชาชนไปยังบริเวณท้องสนามหลวงด้วย,นอกจากนี้ ยังมีสถานที่พักฟรี ที่ทาง กทม. จัดเตรียมไว้ให้ประชาชนถึง 176 แห่ง แบ่งเป็นโรงเรียน จำนวน 117 โรงเรียน, วัด 56 วัด และสถานที่อื่นๆ จำนวน 3 แห่ง โดยประชาชนสามารถเข้าพักระหว่างวันที่ 25-27 ต.ค. 2560 ซึ่งประชาชนสามารถแจ้งการเข้าพักด้วยตนเองได้ที่สำนักงานเขตพื้นที่ที่วัดหรือโรงเรียนแห่งนั้นๆ ตั้งอยู่.,ที่มาภาพบางส่วน : ,BYCTJ,, ,wikipedia
กทม. เปิดรายชื่อสถานที่ให้ประชาชนที่จะเดินทางมาร่วมพระราชพิธีถวายพระเพลิงพระบรมศพ เข้าพักฟรีในช่วงพระราชพิธีฯ 24-26 ต.ค. 2560 นี้ จำนวน 176 แห่ง (โรงเรียนและวัด) หนึ่งในนั้นคือ ศูนย์เยาวชนกรุงเทพมหานคร (ไทย-ญี่ปุ่น) เขตดินแดง
ในหลวงรัชกาลที่ 9,พระราชพิธีถวายพระเพลิงพระบรมศพ,ที่พักชั่วคราว ฟรี